ഇന്ത്യയില് ജനാധിപത്യത്തിന്റെയും മതേതരത്വത്തിന്റെയും അടിവേരറുക്കുന്നത് ക്വിറ്റ് ഇന്ത്യ പ്രസ്ഥാനത്തെ ഒറ്റു കൊടുത്തവര് ഓഐസിസി വെസ്റ്റേണ് റീജ്യണല് കമ്മിറ്റി ഇന്ത്യയില് ജനാധിപത്യത്തിന്റെയും മതേതരത്വത്തിന്റെയും അടിവേരറുക്കുന്നത് ക്വിറ്റ് ഇന്ത്യ പ്രമേയത്തെ ഒറ്റികൊടുത്തവരാണെന്നും ഇന്ന് ഇന്ത്യാ രാജ്യം ഭരിക്കുന്നവരും കേരളം ഭരിക്കുന്നവരും ഇന്ത്യന് നാഷണല് കോണ്ഗ്രസ് ലക്ഷ്യമിട്ട സ്വതന്ത്ര ജനാധിപത്യ മതേതര ജനകീയ സര്ക്കാര് എന്ന ആശയം തങ്ങളുടെ നിലനില്പ്പ് അപകടത്തിലാക്കുമെന്ന് മനസ്സിലാക്കി സ്വാതന്ത്ര്യ സമരപരിപാടികള്ക്ക് തുരങ്കം വെക്കാന് കൂട്ട് നിന്നവരാണെന്നും ബ്രിട്ടീഷ്കാരുടെ പാദസേവകരായിരുന്നെന്നും ഓവര്സീസ് ഇന്ത്യന് കള്ച്ചറല് കോണ്ഗ്രസ്സ് ഓഐസിസി വെസ്റ്റേണ് റീജ്യണല് കമ്മിറ്റി ക്വിറ്റ് ഇന്ത്യാ ദിനാചരണത്തിന്റെ ഭാഗമായി സൂമില് സംഘടിപ്പിച്ച സെമിനാറിലെ പ്രാസംഗികര് അഭിപ്രായപ്പെട്ടു. 1942 ആഗസ്ത് 8ന് ബോംബെയില് എഐസിസി സമ്മേളനം ചേര്ന്നു ബ്രിട്ടീഷുകാര് ഇന്ത്യ വിടുക എന്ന പ്രമേയം അംഗീകരിക്കുകയും ഇന്ത്യക്ക് സമ്ബൂര്ണ്ണ സ്വാതന്ത്ര്യമെന്നതില് കുറഞ്ഞതൊന്നും സ്വീകാര്യമല്ല എന്ന് പ്രഖ്യാപിക്കുകയും ചെയ്ത കോണ്ഗ്രസ് അഖിലേന്ത്യാ സമ്മേളനം. പ്രവര്ത്തിക്കുക അല്ലെങ്കില് മരിക്കുക എന്ന വിശ്വവിഖ്യാതമായ ഗാന്ധിജിയുടെ പ്രസംഗം ബോംബെയിലെ ആഗസ്ത് ക്രാന്തി മൈതാനിയില് തടിച്ചുകൂടിയ പതിനായിരങ്ങളെ പ്രകമ്ബനം കൊള്ളിച്ചിരുന്നു. കോണ്ഗ്രസ് വിരോധത്തിന്റെ പേരില് കമ്മ്യൂണിസ്റ്റുകാര് ഇന്ത്യന് സ്വാതന്ത്ര്യസമര ഒറ്റുകാരായപ്പോള് അതിനുളള പ്രത്യുപകാരമായി അവരുടെ മേല് അന്ന് വരെയുണ്ടായിരുന്ന നിരോധനം ബ്രിട്ടീഷ് അധികാരികള് നീക്കിക്കൊടുത്തു. കേരളത്തില് മുഹമ്മദ് അബ്ദുറഹ്മാന് സാഹിബ് കെപിസിസി പ്രസിഡന്റ് ആയിരുന്നപ്പോള് അദ്ദേഹത്തിന്റെ കീഴില് സെക്രട്ടറിയായിരുന്ന ഇ.എം.എസ് നമ്ബൂതിരിപ്പാട് കമ്മ്യൂണിസ്റ്റ് പാര്ട്ടിയില് ചേരുകയും അറസ്റ്റ് ചെയ്യപ്പെടുകയോ ജയിലിലടക്കപ്പെടുകയോ ചെയ്യാതെ രക്ഷപെടുകയും ചെയ്തു. രാഷ്ട്രീയ സ്വയം സേവകരും ആര്എസ്എസ് ഹിന്ദു മഹാസഭയും കോണ്ഗ്രസ് നയിച്ചിരുന്ന ഇന്ത്യന് സ്വാതന്ത്ര്യ സമരത്തെ ഒറ്റുകൊടുത്തത് കമ്മ്യൂണിസ്റ്റുകാരെക്കാള് മുന്നില് നിന്ന് കൊണ്ടായിരുന്നു. എല്ലാ രംഗത്തും ബ്രിട്ടീഷ് അനുകൂല നിലപാടുകള്ക്ക് പ്രാമുഖ്യം നല്കി ബ്രിട്ടീഷുകാര്ക്ക് പാദസേവ ചെയ്യുകയായിരുന്നു ആര്.എസ്.എസ്സും ഹിന്ദു മഹാസഭയും. ഈ കാലഘട്ടം മറ്റൊരു സ്വാതന്ത്ര്യ സമരത്തിന്റെ വക്കിലെത്തിനില്ക്കുകയാണെന്നും അതിനെ നയിക്കാന് ഇന്ത്യന് നാഷണല് കോണ്ഗ്രസ് തന്നെ മുന്നില് നില്ക്കേണ്ടി വരുമെന്നും സെമിനാര് അഭിപ്രായപ്പെട്ടു. കര്ഷക സമരങ്ങളെയും എല്ലാവിധ പ്രതിഷേധങ്ങളെയും അടിച്ചമര്ത്തുന്ന ഫാസിസ്റ്റു ഭരണകൂടത്തിനെതിരെ ക്വിറ്റ് ഇന്ത്യ പ്രമേയത്തിന്റെ അന്തസത്തയും വീര്യവും ഉള്ക്കൊണ്ട് സമര രംഗത്ത് ഇറങ്ങാന് സന്നദ്ധമാവണമെന്നും സെമിനാര് അഭിപ്രായപ്പെട്ടു. സെമിനാറില് ആക്ടിംഗ് പ്രസിഡണ്ട് സാക്കിര് ഹുസൈന് എടവണ്ണ അദ്ധ്യക്ഷത വഹിച്ചു. പ്രസിഡണ്ട് കെ ടി എ മുനീര് ഉത്ഘാടനം ചെയ്തു. ഗ്ലോബല് കമ്മിറ്റി സിക്രട്ടറി റഷീദ് കൊളത്തറ മുഖ്യ പ്രഭാഷണം നടത്തി. ഗ്ലോബല് കമ്മിറ്റി ജനറല് സിക്രട്ടറി കെ എം ഷെരീഫ് കുഞ്ഞു, സീനിയര് നേതാക്കളായ ചെമ്ബന് മൊയ്തീന് കുട്ടി, കുഞ്ഞാലി ഹാജി, പാപ്പറ്റ കുഞ്ഞിമുഹമ്മദ് , അബ്ദുല് മജീദ് നഹ , കെ പി സി സി ഐ ടി സെല് കണ്വീനര് ഇഖ്ബാല് പൊക്കുന്നു , അബ്ബാസ് ചെമ്ബന്, കെ പി എം സകീര്, അലി തേക്കുതോട് നാസിമുദ്ദീന്, ഉണ്ണി പാലക്കാട് എന്നിവര് പ്രസംഗിച്ചു. ജനറല് സിക്രട്ടറി നൗഷാദ് അടൂര് സ്വാഗതവും ശ്രീജിത്ത് കണ്ണൂര് നന്ദിയും പറഞ്ഞു.